Лідзія Аляксандраўна Ільіна

Лідзія Аляксандраўна Ільіна () — кіргізскі графік. Народная мастачка Кіргізіі (1963).

 Біяграфія 
Вучылася ў Маскоўскім мастацкім інстытуце (1933—39). З 1939 года ў Кіргізіі. Удзельнічала ў афармленні Кіргізскага тэатра оперы і балета (1952—54).

У станковай графіцы галоўнае месца займае вобраз жанчыны. Сярод твораў: серыі «Слова пра кіргізскую жанчыну» (1958), «Моладзь Кіргізіі» (1966), «Мацярынства» (1967), «Мой сучаснік» (1977), асобныя аркушы «Ноч» (1954), «На Ісык-Кулі» (1956) і інш., якім уласцівы лірыка-эпічны лад. Аўтар ілюстрацый да кніг («Вершы і паэмы» А. С. Пушкіна, 1971) і інш., жывапісных твораў («Коні», 1940; «Апошняя бавоўна», 1946; «Восень», 1950).

 Прэміі і ўзнагароды 
 Сярэбраны медаль АМ СССР, 1959.
 Дзяржаўная прэмія СССР, 1971.
 Медаль на Міжнароднай выстаўцы мініяцюрнай графікі ў Чэхаславакіі, 1974.

 Зноскі 

 Літаратура 


Катэгорыя:Мастакі Кыргызстана